recursal/SuperWikiNEXT-32B huggingface dataset:
|  |  |
| --- | --- |
| Search Wiktionary | விக்சனரியில் ***களர்நிலம்*** என்னும் சொல்லைப் பார்க்கவும். |

**களர் நிலம்** என்பது அமிலம் மற்றும் காரத்தன்மை உள்ள நிலமாகும். மண்ணிலுள்ள சோடியம் உப்புக்களின் அளவு அதிகமாகும் போது களர்நிலம் உருவாகிறது. களர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும்.

களர் நிலத்தைப் பற்றிய குறிப்புகள் தமிழ்ச் செய்யுட்களில் காணலாம்:

" கல்வியில் லாத பெண்கள்   

  களர் நிலம்: அந்நிலத்தில்   

புல் விளைந்திடலாம்; நல்ல   

  புதல்வர்கள் விளைதல் இல்லை!"  

 

"உளர்என்னும் மாத்திரையர் அல்லால் பயவாக்   

  களர் அனையர் கல்லாதவர்."

மேற்கோள்
--------

1. ↑  பாரதிதாசன் குடும்பவிளக்கு
2. ↑  திருக்குறள், 406

விளைவுக்கு முற்றிலும் பயனற்ற நிலம்.
விதையை முளைக்கவிடரமல் தடுக்கும் தன்மை உடையது.
இதனை சவட்டு நிலம் என்றும் கூறுவர்.
இதில் முள்ளுடைய மரங்கள் வளரும்.களர் நிலங்களில் களிமண்ணின் மீது சோடிய அயனிகள்அதிகமாக படிந்து விடுகின்றன இந்த மண்ணில் கார அமில நிலை 8.5 க்கு மேல் இருக்கும். சோடியம் அயனிகள் படிமானமும் 15% மேல் இருக்கும்
களர் மண்ணால் ஏற்படும் தீமைகள்
1. மண் இறுகியும், காற்றோட்ட வசதி இல்லாமல் இருப்பதால், வேரின் வளர்ச்சி தடைபடும்
2. நூண்ணூட்டச் சத்துகளின் பற்றாக்குறை ஏற்படும்
3. நுண்ணுயிர்கள் பெருக்கமும், செயல்பாடும் தடைபடும்
**சிமோன் நேவல் டாடா**, *(Simone Naval Tata)* துனோயர் என்றும் அழைக்கப்படும் இவர் டாட்டா குடும்பத்தைச் சேர்ந்த சுவிட்சர்லாந்துநாட்டைச் சேர்ந்த இந்திய வணிகப் பெண்ணாவார். 

இவர் சுவிட்சர்லாந்தின் ஜெனீவாவில் பிறந்து வளர்ந்தார். ஜெனீவா பல்கலைக்கழகத்தில் பட்டம் பெற்றார். இவர் 1953 ஆம் ஆண்டில் ஒரு சுற்றுலாப்பயணியாக இந்தியாவுக்கு வருகைத் தந்தார். அங்கு இவர் நேவல் எச். டாடாவை சந்தித்தார். அவர்கள் 1955 இல் திருமணம் செய்து கொண்டனர். பிறகு இவர் மும்பையில் நிரந்தரமாக குடியேறினார்.  இவர்களுக்கு நோயல் டாடா என்ற ஒரு மகன் இருந்தார். 

1962 ஆம் ஆண்டில் டாடா எண்ணைய் ஆலைகள் சிறு துணை நிறுவனமாக இருந்தபோது, 1962 ஆம் ஆண்டில் இவர் லக்மே வாரியத்தில் நிர்வாக இயக்குநராகச் சேர்ந்தார். 1982 ஆம் ஆண்டில் அதன் தலைவராக உயர்ந்தார். மேலும் டிரெண்ட் நிறுவனத்தின் நிர்வாகமற்ற தலைவராக 30 அக்டோபர் 2006 வரை பணியாற்றினார். 

இவர் 1989 இல் டாடா தொழி நிறுவனக் குழுவில் நியமிக்கப்பட்டார். 

சில்லறைத் துறையின் வளர்ச்சியைக் கண்டு, 1996 இல் டாடா லக்மேவை இந்துஸ்தான் லீவர் லிமிடெட்டுக்கு விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. *வெஸ்டைட்* பொருட்களும், கடைகளும் டிரெண்டிற்கு சொந்தமானது.

உசாத்துணை
---------

1. ↑  "The seven in the Tata clan". Financial Chronicle. Archived from the original on 21 ஆகஸ்ட் 2010. .
2. ↑  "Simone Tata". The Asha Centre. 2014-12-17 அன்று மூலம் பரணிடப்பட்டது. 17 Dec 2014 அன்று பார்க்கப்பட்டது.
3. ↑  Kumar, Pramod (26 August 2007). "Simone Tata". The Sunday Indian. Archived from the original on 19 ஜனவரி 2018. .
4. ↑  "Simone N Tata". Bloomberg. 17 Dec 2014 அன்று பார்க்கப்பட்டது.
*நியூ அம்சுட்டர்டாம் அரங்கில் த லயன் கிங்*, 2003
சுருக்கமாக **பிராடுவே** எனவும் அழைக்கப்படும் **பிராடுவே அரங்கு** என்பது, நியூயார்க் நகரத்தின் மன்ஹாட்டனின் பிராடுவே சாலையை அண்டியும், லிங்கன் மையத்திலும் உள்ள அரங்கப் பகுதியில் அமைந்துள்ளனவும், 500க்கு மேற்பட்ட இருக்கைகளைக் கொண்டுள்ளனவுமான 40க்கு மேற்பட்ட நாடக அரங்கங்களில் நிகழும் அரங்கியல் நிகழ்ச்சிகளுள் ஒன்றைக் குறிக்கும். இலண்டனில் உள்ள வெசுட்டு என்ட் அரங்குடன் சேர்த்து பிராடுவே அரங்கும் ஆங்கிலம் பேசும் உலகின் உயர் மட்ட வணிக அரங்காகக் கருதப்படுகிறது. 

பிராடுவே அரங்குப் பகுதி நியூயார்க்குக்கு வரும் சுற்றுலாப் பயணிகள் விரும்பிப் பார்க்கும் இடங்களில் ஒன்றாக விளங்குகிறது. 2011 ஆம் ஆண்டில் பிராடுவே நிகழ்ச்சிகளுக்காக ஏறத்தாழ 1.081 பில்லியன் அமெரிக்க டாலர்கள் பெறுமதியான நுழைவுச் சீட்டுக்கள் விற்பனையானதாக "பிராடுவே லீக்" கூறியுள்ளது. 2010 ஆம் ஆண்டில் இதன் மதிப்பு 1.037 பில்லியன் டாலர்களாக இருந்தது. 2011 ஆம் ஆண்டில் 12.13 மில்லியன் மக்கள் இந்த நிகழ்ச்சிகளைப் பார்த்துள்ளனர்.

வரலாறு
------

### நியூயார்க்கின் தொடக்ககால அரங்கு

1750 ஆம் ஆண்டு வரை நியூயார்க்கில் குறிப்பிடத்தக்க அரங்கு எதுவும் இருக்கவில்லை. 1750 ஆம் ஆண்டில் நடிகர்களும், முகாமையாளர்களுமான வால்ட்டர் முரே, தாமசு கீயன் ஆகியோர் நாசூ சாலை அரங்கில் 280 பேரைக் கொண்ட அரங்க நிறுவனம் ஒன்றை உருவாக்கினர். இவர்கள் சேக்சுப்பியரின் நாடகங்களையும், "பலாடு" எனப்படும் ஒருவகை நாட்டுப்பாடல் இசை நாடகங்களையும் நிகழ்த்தி வந்தனர். 1752 ஆம் ஆண்டில், வில்லியம் அல்லம் என்பார் தனது உடன்பிறந்தாரான லூயிசு என்பவரின் தலைமையில் 12 நடிகர்களைக் கொண்ட நாடகக் குழு ஒன்றைப் பிரித்தானியாவில் இருந்து அமெரிக்காவின் குடியேற்றப் பகுதிகளுக்கு அனுப்பிவைத்தார். அவர்கள் வெர்சீனியாவில் உள்ள வில்லியம்சுபர்க்கில் ஒரு அரங்கை உருவாக்கி "வெனிசின் வணிகன்" (The Merchant of Venice), "த அனட்டமிஸ்ட்" (The Anatomist) ஆகிய நாடகங்களுடன் அதனைத் தொடக்கி வைத்தனர். 1753 ஆம் ஆண்டு கோடையில் இக்குழு நியூயார்க்குக்கு இடம் பெயர்ந்தது. அங்கே அவர்கள் நாட்டுப்பாடல் இசை நாடகங்களை நிகழ்த்தி வந்தனர். புரட்சிப் போர்க் காலத்தில் நாடகங்கள் எதுவும் நடைபெறவில்லை. பின்னர் 1798 ஆம் ஆண்டில் அரங்கு நடவடிக்கைகள் மீண்டும் தொடங்கின. அந்த ஆண்டில் இன்று "பார்க் ரோ" என அழைக்கப்படும் அன்றைய "சத்தாம் சாலை"யில் 2000 இருக்கைகளைக் கொண்ட "பார்க் அரங்கம்" கட்டப்பட்டது. 1826 ஆம் ஆண்டில் "போவெரி அரங்கம்" திறந்து வைக்கப்பட்டது. தொடர்ந்து வேறு பல அரங்கங்களும் உருவாயின. 

1840களில், பி. டி. பர்னம் என்பவர் ஒரு பொழுதுபோக்குத் தொகுதி ஒன்றை கீழ் மன்ஹாட்டனில் நடத்தி வந்தார். 1829 ஆம் ஆண்டில் "[[நிப்லோசு கார்டன்]" திறந்து வைக்கப்பட்டு நியூயார்க்கின் முதன்மை இரவுப் பொழுதுபோக்குப் பகுதி ஆனது. 3000 இருக்கைகளைக் கொண்ட இவ்வரங்கம், பல வகையான இசை நிகழ்வுகளையும், இசை சாராத நிகழ்வுகளையும் நடத்தியது. "அசுட்டர் பிளேசு" அரங்கம் 1847 ஆம் ஆண்டில் திறந்துவைக்கப்பட்டது. 1849ல், சமூகத்தின் கீழ் வகுப்பைச் சேர்ந்த ரசிகர்கள், இவ்வரங்கில் மேல் வகுப்பினர் தம்மைக் குறைவாக நடத்துவதாகக் கருதியதால் ஒரு கலவரம் ஏற்பட்டது. "அசுட்டர் பிளேசு" கலவரம் என அழைக்கப்படும் இக் கலவரத்தின் பின்னர் நியூயார்க்கின் பொழுதுபோக்கு வகுப்பு அடிப்படையில் பிரிவு அடைந்தது.
**சிம் சா சுயி இந்து கோயில்** ஹொங்கொங் சிம் சா சுயி நகரில் இருக்கும் இந்து சமயத்தினருக்கான ஒரு வழிபாட்டுத் தலமாகும். ஹொங்கொங்கில் இந்து சமயத்தினருக்கான வழிபாட்டுத் தலங்கள் இரண்டே உள்ளன. ஹொங்கொங் தீவு பகுதியில் மகிழ்ச்சி பள்ளத்தாக்கு எனும் இடத்தில் ஒன்றும், அடுத்தது இந்த சிம் சா சுயி இந்து கோயிலும் ஆகும். இந்த கோயில் கவுலூன் நிலப்பரப்பில் இருப்பதனால் இதனை **கவுலூன் மந்திர் இந்து கோயில்** என்றும் அழைப்பர். இந்த கோயில் ஒரு கட்டத்தில் இரண்டாவது மாடியில் அமைக்கப்பட்டுள்ளது. கோயிலின் பூசகர்களாக வடயிந்தியரே உள்ளனர். இந்த கோயிலுக்கு இந்தி, நேபாளி, தமிழர் மற்றும் சிங்களவர் என பல மொழியினரும் செல்வர்.

முகவரி மற்றும் அமைவிடம்
-----------------------

இந்த கோயில் A1/A2 2/F கர்னவன் கட்டடம், 8-10 கர்னவன் வீதி, சிம் சா சுயி, கவுலூன் எனும் முகவரியைக் கொண்டுள்ளது. சிம் சா சுயி எம்டிஆர் தொடருந்தகத்தில் வெளியேற்றம் D (MTR Exit D) பக்கம் வெளியேறினால், கரனவன் வீதியை அடைய முடியும். அதே வீதியில் கரனவன் கட்டடம் அல்லது கர்னவன் மாளிகை (Carnavon Mansion) எனும் கட்டடத்தில் இரண்டாவது மாடியில் இக்கொயில் உள்ளது.

மேற்கோள்கள்
-----------

1. ↑

இவற்றையும் பார்க்கவும்
----------------------

* மகிழ்ச்சி பள்ளத்தாக்கு இந்து கோயில்
கவுலூன் பள்ளிவாசலின் முகப்புத் தோற்றம், நாதன் வீதியின் முன்பாக
கவுலூன் சிம் சா சுயி பள்ளிவாசல், வான்பார்வை
**கவுலூன் பள்ளிவாசல்** *(Kowloon Masjid)* ஹொங்கொங்கில் உள்ள நான்கு பெரிய பள்ளிவாசல்களில் ஒன்றாகும். இதனை "சிம் சா சுயி பள்ளிவாசல்" என்றே இங்குள்ளவர்களால் அழைக்கப்படுகிறது; காரணம் இப்பள்ளி வாசல் சிம் சா சுயி நகரில், நாதன் வீதியில் இருப்பதனாலாகும். சுங்கிங் கட்டடத்தில் இருந்து சில மீட்டர் தூரத்திலேயே இப்பள்ளிவாசல் உள்ளது. இப்பள்ளிவாசலின் அமைவு, நாதன் வீதியை முகப்பாகவும், மற்ற மூன்று பக்கங்களையும் கவ்லூன் பூங்காவையும் அமைவிடமாகக் கொண்டுள்ளது. தற்போது சிம் சா சுயி நகரில் இருக்கும் மிகப் பெரிய இஸ்லாமிய மையமாகவும் இது விளங்கின்றது. இப்பள்ளிவாசலில் தோராயமாக 2000 பேர் ஒரே நேரத்தில் தொழுகையில் ஈடுபடக்கூடிய இட வசதி உள்ளது.

வரலாறு
------

இந்த கவுலூன் பள்ளிவாசல் 1896 ஆம் ஆண்டளவில் உருவானதாகும். ஹொங்கொங், கவுலூன் பகுதியை பிரித்தானியர் கைப்பற்றிய காலகட்டத்தில், பிரித்தானியப் படையணிகளில் இந்தியரும் இருந்தனர். அந்த இந்தியர்களில் இஸ்லாம் மார்க்கத்தினாராக இருந்த படைச் சிப்பாய்கள், அப்போது முகாமாக இருந்த இடமான, இன்றைய பள்ளிவாசல் அமைந்திருக்கும் இடத்தில் அப்போது தொழுவதற்கான கூடமாக பயன்படுத்தினர். அதன் பின்னரான காலங்களிலேயே அதே இடத்தில் பள்ளிவாசல் கட்டும் திட்டங்கள் ஏற்படலாகின. இந்த பள்ளிவாசலுக்கான கட்டுமானப் பணிகளுக்கு, முதன்மையாய் நின்று உழைத்தவர்களில் ஒருவர் செல்வக்கனி முஹம்மது யூனூஸ் எனும் தமிழராகும். இவர் தனது நேரடித் தொடர்பின் ஊடாக அரேபிய அரசுடன் தொடர்புகொண்டு, நிதி பெற்று இந்த பள்ளிவாசலுக்கான கட்டுமானப் பணிகளைத் தொடர காரணமாகியுள்ளார்.

பொறுப்புகள்
-----------

தற்போது இப்பள்ளிவாசலின் முதன்மை பொறுப்புகள் பாக்கிஸ்தானியர் வசமே உள்ளன. இருப்பினும் முக்கிய விழாக்களின் போது அழைத்து கௌரவிக்கப்படும் ஒரு நபராக செல்வக்கனி முஹம்மது யூனூஸ் விளங்குகிறார். அரேபிய செய்தித்தாள்களிலும் அவரது செயலைப் பாராட்டி செய்திகள் வந்துள்ளன.

மேற்கோள்கள்
-----------

வெளியிணைப்புகள்
---------------

*
**கானைபூர்** (*Kanaipur*) இந்திய மாநிலம், மேற்கு வங்காளத்தில் ஹூக்ளி மாவட்டத்தின் ஸ்ரீராம்பூர் துணைப்பிரிவில் ஸ்ரீராம்பூர் உத்தரப்பறையில் உள்ள ஒரு கணக்கெடுப்பு நகரம். இது உத்தரப்பாரா காவல் நிலையத்தின் கீழ் உள்ளது.

புவியியல்
---------

கானைபூர் வரைபடத்தில் maps 22°41′22″N 88°19′52″E﻿ / ﻿22.689482°N 88.331117°E﻿ / 22.689482; 88.331117 அமைந்துள்ளது

மக்கள்தொகை
----------

இந்தியாவின் 2011 மக்கள் தொகை கணக்கெடுப்பின்படி, கானைபூரில் மொத்தம் 26,814 பேர் இருந்தனர், இதில் 13,914 (52%) ஆண்களும் 12,900 (48%) பெண்களும் ஆவர். 6 ஆண்டுகளுக்கு கீழே உள்ள மக்கள் 2,592 பேர். கானைபூரில் எழுத்தறிவு பெற்றவர்கள்  மொத்தம் 21,691  (6 ஆண்டுகள் மேல் மக்கள் தொகையில் 89.55%).

ஹூக்ளி மாவட்டத்தில் உள்ள பின்வரும் நகராட்சிகள் மற்றும் மக்கள்தொகை உள்ள நகரங்கள் 2011 கணக்கெடுப்பின்படி கொல்கத்தா நகர்ப்புற ஒருங்கிணைப்பின் பகுதியாக இருந்தது: பன்ஸ்பீரியா (M), ஹுக்லி-சின்சுராஹ் (M), பரா கேஜூரியா (வெளியே வளர்ச்சி), சங்கானாகர் (CT), அமோத்காட்டா (CT), சக் பன்செபரியா (CT), நல்தங்க (CT), கோடாலியா (CT), குலிகந்தா (CT), சிம்லா (CT), தர்மபூர் (CT), ப்ஹாதிரேச்வர் (M), சாம்ப்டானி (M), சந்தன்நகர் (எம் கார்ப்), பைத்தியபதி (M), செரம்பூர்(M), ரிஸ்ரா (M), ரிஸ்ரா (CT), பமுனாரி (CT), தக்ஷின் ராஜ்யத்பூர் (CT), நபகிராம்காலனி (CT), கொன்னகர் (M), உத்தரப்பாரா கோட்ருங் (M), ரக்ஹுநாத்பூர் (PS-Dankuni) (CT), கானைபூர் (CT) மற்றும் கீடா(CT).

2001[update] இந்திய மக்கள் தொகை கணக்கெடுப்பின்படி, கானைபூரில் இருந்த மக்கள் தொகை 6,298. இவர்களில் 51% ஆண்கள், 49% பெண்கள் ஆவார்கள். கானைபூரின் சராசரி கல்வியறிவு 81% , தேசிய சராசரியான 59.5% விட அதிகம்: ஆண்களின் கல்வியறிவு 84%, பெண்களின் கல்வியறிவு 79% ஆகும். அதில் கானைபூரில்மக்கள் தொகையில் 10% ஆறு வயதுக்குட்பட்டோர் ஆவார்கள்.

மேற்கோள்கள்
-----------

1. ↑  "District-wise list of stautory towns". Census Commission of India. 2009-04-25 அன்று மூலம் பரணிடப்பட்டது. 2009-01-28 அன்று பார்க்கப்பட்டது.
2. ↑  "C.D. Block Wise Primary Census Abstract Data(PCA)". *2011 census: West Bengal – District-wise CD Blocks*. Registrar General and Census Commissioner, India. 13 June 2016 அன்று பார்க்கப்பட்டது.
3. ↑  "Provisional Population Totals, Census of India 2011" (PDF). *Constituents of Urban Agglomeration Having Population Above 1 Lakh*. Census of India 2011. 16 June 2016 அன்று பார்க்கப்பட்டது.
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**குலசேகர ராசா கதை** அல்லது **பஞ்ச பாண்டியர் கதை** அல்லது **ஐவர் ராசாக்கள் கதை** என்பது தமிழகத்தில் கூறப்படும் தொன்மவியல் பாண்டியர் கதைகளுள் ஒன்று.

கதை
---

இதன்படி சந்திர வம்சத்தை சேர்ந்த குலசேகர பாண்டியன் மற்றும் அவனது 4 தம்பிகள் சேர்ந்து மதுரை மற்றும் தென்பாண்டி சீமை போன்ற பகுதிகளை ஆள்கின்றனர். குலசேகரனின் ஒவியத்தை வரைந்தவர்கள் அதை வடுக நாட்டிற்குக் கொண்டு செல்ல அதைப் பார்த்த வடுக இளவரசி குலசேகரன் மீது காதல் கொள்கிறாள். அவளை திருமணம் முடிக்க அந்நாட்டின் மன்னன் குலசேகர பாண்டியனுக்குத் தூது அனுப்புகிறான். "நான் சந்திர வம்சத்தவரையே" மணப்பேன் என்று மறுமொழி கூற இரு நாட்டுக்கும் போர் மூழ்கிறது. அதில் குலசேகரனின் 4 தம்பிகளையும் கொன்று குலசேகரனை பிணைக்கைதியாக வடுக இளவரசிக்கு மணமுடிக்க வடுக அரசன் முயல்கிறான. பிணைக் கைதியாக இருந்த குலசேகர ராசா நஞ்சுண்டு தற்கொலை செய்து கொள்கிறார். தன்னால் தான் இந்த கதி அவருக்கு நேர்ந்தது என எண்ணி வடுக இளவரசி உடன்கட்டை ஏறுகிறாள்.

தாக்கம்
-------

இக்கதை இன்றும் சமுதாயத்தில் பல தாக்கங்களை ஏற்படுத்தியுள்ளது. அவை,

1. தமிழ்நாட்டில் பஞ்ச பாண்டியர் கோவில்கள் எழும்ப காரணமானது.
2. இந்த நிகழ்ச்சிகள் வில்லுப்பாட்டு, நாடகம் போன்ற துறைகளில் இன்றும் இருக்கிறது.
3. இது பல்வேறு கிளைக்கதைகள் உருவாக காரணமாய் இருந்தது.
4. வடுகச்சி மதில் என்ற இடத்தில் வடுக இளவரசி உடன்கட்டை ஏறிய குணத்தைக் கண்டு அவளுக்கு சடங்குகள் நடக்கின்றன. ஆனால் இந்த இடம் வேறு என்ற கருத்தும் உள்ளன.
5. இதில் வரும் 5 பாண்டியர்களும் முதலாம் மாறவர்மன் குலசேகர பாண்டியன் மற்றும் அவரது சகோதரர்கள் என்று சிலரும் தென்காசிப் பாண்டியர்கள் என்றும் வாக்குவாதம் செய்து வருகின்றனர்.

மேற்கோள்கள்
-----------
**வைரத்தை வைரத்தால் அறுத்தல்** என்பது ஒரு இந்திய தந்திரக் கதை. ஆண்ட்ரூ லாங் அதை *ஆலிவ்* தேவதை புத்தக தொகுப்பில் (1907) இல் சேர்த்துள்ளார். இக்கதையை ஃபெரோஷெபூரில் மேஜர் கேம்ப்பெல் சேகரித்த பஞ்சாபி கதை என்றும் கூறியுள்ளார்.

கதைச்சுருக்கம்
--------------

ஒரு வணிகர், தனது சொந்த ஊரை விட்டு தொலைதூர பகுதிக்கு செல்ல வேண்டிய கட்டாயம் ஏற்பட்டு அங்கே பல வருட வறுமை மற்றும் கடின உழைப்புக்குப் பிறகு பணக்காரர் ஆனார். அதன்பின்னர் வீட்டிற்குச் சென்று மனைவியிடமும் தன் உறவினர்களிடமும் செல்ல முடிவு செய்து வரும் வழியில் ஒருவரைச் சந்தித்தார், அவரோ  அந்த வணிகர் செல்லும் சாலை திருடர்களால் சூழப்பட்டுள்ளது என்று அன்போடு எச்சரித்தார். அதைக்கேட்டு யோசித்த அந்த வணிகனோ, அந்த நபரையே நம்பி, அவரது சேமிப்பை ஒரு பெட்டியில் அடைத்து அவரிடம்  கொடுத்து விட்டு துணைக்கு ஆட்களை கூட்டி வந்து வாங்கிக்கொள்ளலாம் என்று முடிவு செய்தான். னார், அதன்படி  வணிகரும் தனது நகை மற்றும் பணத்தை  ஒரு பெட்டியில் வைத்து அந்த ஆளின் வசம் ஒப்படைத்து சென்றார் .சிறிது காலம் சென்ற பின்னர் அவர் திரும்பி தனது சொந்தங்களுடன் தனது பொருட்களை கொடுத்து கடைக்கே திரும்பி வந்ததும், கடையில் இருந்தவர் அப்படி எதையும் யாரும் கொடுத்து வைக்கவில்லை  என்று மறுத்து, அவரை கடைக்கு வெளியே தள்ளினார். அதை கேட்ட வியாபாரி மிகவும்  கோபமும் வருத்தமும் அடைந்தார்.

கோஷி  ராம் சாலையில் தூசி படிந்த நிலையில் ஒரு மனிதன் கிடப்பதைப் பார்த்து, என்ன நடந்தது என்று கேட்டார். அந்த வணிகனுக்கு எழுந்து உட்கார்ந்து நடந்ததை சொன்னான். அதை கேட்ட கோஷி ராம் , அடுத்த நாள் அந்த கடைக்கு அருகில் சென்று காத்திருக்குமாறும்,  யாரோ அவருக்கு சமிக்ஞை கொடுக்கும் போது அந்த கடைக்கு  திரும்பச் சென்று அவரது நகைப்பெட்டியை கேட்டால் அந்த ஏமாற்றிய கடைக்காரன் மறுக்காமல் கொடுத்து விடுவான் எனவும் கூறினார், அதே போல அந்த வணிகர் காத்திருந்தபோது, ஒரு கழுதை மேலே உட்கார்ந்து வந்த ஒரு ஆண்,  அதே கடைக்காரரிடம் வந்து ஒரு பெண்மணி தனது நகைகளின் பெட்டிகளை பாதுகாப்பிற்காக அவனிடம் விட்டுச் செல்ல விரும்புவதாக  பேச்சு நடந்து கொண்டிருக்கும் போதே, சமிக்ஞை கிடைத்து வணிகனுக்கு பேசியபடியே தனது பெட்டியை கேட்க வந்தான். அந்த பெண்மணியின் நகைப்பெட்டி மிகவும் விலை உயர்ந்தது என்பதால் இவனோடு சண்டையிட்டு மறுத்தால் அந்த பெண்மணியின் பெட்டி கிடைக்காது என நினைத்த அந்த கடைக்காரன், இவனது  பெட்டியைக் கொடுத்தான்.

தனது நகைப்பெட்டி கிடைத்ததும் வணிகர் தெருவில் நடனமாடத் தொடங்கினார், அதே நேரம் கோஷி ராம் அந்த கழுதையின் பக்கத்திலிருந்த பெட்டியில்  இருந்து வெளிவந்து வணிகரிடம் சேர்ந்து நடனம் ஆடினார். பிறகு அந்த கடைக்காரனும் அவர்களுடன் நடனத்தில் சேர்ந்து கொண்டார். பக்கத்து கடைக்காரன் அவரிடம் ஏன் நடனம் ஆடுகிறீர்கள் என்று கேட்டதற்கு, வணிகர் தனது நகைகளை மீட்டுவிட்டதற்காகவும், கோஷி ராம் அவரை ஏமாற்றிவிட்டதை நினைத்து ஆடுவதாகவும், அந்த கடைக்காரனோ,மக்களை ஏமாற்றுவதற்கான அனைத்து வழிகளையும் கற்றுக்கொண்டதாக தான் நினைத்ததாகவும், ஆனால் இப்போது தனக்கு இன்னொரு வழியும்  தெரியும் என்பதால் ஆடுவதாகவும் தெரிவித்தார்.

வெளி இணைப்புகள்
---------------

* *வைரத்தை வைரத்தால் அறுத்தல்*
**குற்றாலம் கோட்டக்கவிகண்டன் சாஸ்தா கோயில்** தமிழ்நாட்டில் கன்னியாகுமரி மாவட்டம், குற்றாலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் குற்றாலநாதர், குழல்வாய்மொழி சன்னதிகளும், செண்பக விநாயகர், அம்பல விநாயகர். ஆறுமுக நயினார். தட்சணாமூர்த்தி, கன்னி விநாயகர். சந்திரன். வான்மீகிநாதர். சம்புகேஸ்வரர், அண்ணாமலைநாதர். திருமூலநாதர், ராமலிங்கர், சுப்பிரமணியர், சனீஸ்வரர், சண்டிகேஸ்வரர், கைலாசநாதர், துர்க்கை, பராசக்தி, சைலப்பர், வல்லப விநாயகர், நன்னகர பெருமாள், பாபநாசர்-உலகம்மாள், நெல்லையப்பர்-காந்திமதியம்மாள், மணக்கோலநாதர், நாறும்பூநாதர், சகஸ்ரலிங்கம், பால்வண்ணநாதர், சொக்கலிங்கர்-மீனாட்சி, சாஸ்தா, மதுநாதேஸ்வரர்-அறம்வளர்த்த நாயகி, சோமலிங்கர், அகஸ்தியர், வாசுகி, மகாலிங்கம், சங்கரலிங்கம், காசிவிஸ்வநாதர், பெரிய ஆண்டவர் சாஸ்தா, சிவாலய முனிவர், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

பங்குனி, ஆடி, ஆவணி, புரட்டாசி, ஐப்பசி, கார்த்திகை, மார்கழி மாதம் சித்திரை விசு, அமாவாசை, ஆவணி லம், நவராத்திரி, ஐப்பசி விசு, திருக்கல்யாணம், கந்த சஷ்டி, திருக்கார்த்திகை, மார்கழி திருவாதிரை முக்கிய திருவிழாவாக நடைபெறுகிறது. சித்திரை மாதம் சித்ரா பௌர்ணமி திருவிழாவாக நடைபெறுகிறது. சித்திரை. ஐப்பசி. மார்கழி மாதம் சித்திரை 5ம் திருநாள் ஐப்பசி 5ம் திருநாள். மார்கழி 5ம் திருநாள் தேரோட்டம் நடைபெறுகிறது. [[தை மாதம்]] தை மகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
| *பொது அறிவு உலகம்* |
| --- |
|  |
| **இதழாசிரியர்** | எஸ். செல்வராஜ் |
| **துறை** | {{{துறை}}} |
| **வெளியீட்டு சுழற்சி** | மாதம் ஒரு முறை |
| **மொழி** | {{{மொழி}}} |
| **முதல் இதழ்** | 2004 |
| **இறுதி இதழ்** | {{{இறுதி இதழ்}}} |
| **இதழ்கள் தொகை** | {{{இதழ்கள் தொகை}}} |
| **வெளியீட்டு நிறுவனம்** | நக்கீரன் பதிப்பகம்  |
| **நாடு** | இந்தியா |
| **வலைப்பக்கம்** |  |

"தன்னம்பிக்கை - போட்டித் தேர்வு - வேலைவாய்ப்பு தமிழ் - ஆங்கில மாத இதழ்" என்ற சுலோகத்துடன் வெளிவரும் இதழ் **பொது அறிவு உலகம்** ஆகும். பல துறை சார் கட்டுரைகள், பல துறை செய்தி குறிப்புகள், பொது அறிவு கேள்வி பதில்கள், கட்டுரை போட்டிகள் என பல அம்சங்களை இந்த இதழ் கொண்டுள்ளது. தமிழ், ஆங்கிலம் என்று இரு மொழிகளிலும் ஆக்கங்கள் எழுதப்பட்டிருந்தாலும், கட்டுரைகள் பொதுவாக எளிய தமிழில் எழுதப்பட்டிருக்கின்றன.பொது அறிவு உலகம் மாத இதழ் 2004 ஆம் ஆண்டு டாக்டர் அகிலன் இராம்நாதன் மற்றும் எஸ்.செல்வராஜ் இருவரால் துவக்கப்பட்டது. பின்னர் 2006 ஆம் ஆண்டு முதல் நக்கீரன் பதிப்பகத்திலிருந்து வெளிவருகின்றது.இவ்விதழின் பதிப்பாளர் மற்றும் உரிமையாளர் நக்கீரன்கோபால் ஆவார்.

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**மைத்தடச் சோதனை** (Rorschach Ink blot test) என்பது ஆளுமையை அளவிடப் பயன்படும் தெளிவற்ற உருவங்களை கொண்ட சோதனை ஆகும். இச்சோதனை 1921-ம் ஆண்டு சுவிட்சர்லாந்து நாட்டை சார்ந்த ஹெர்மன் ரோர்ஸாக் என்ற மனநல மருத்துவரால் வெளியிடப்பட்டது. எனவே இது **ரோர்ஸாக் மைத்தட சோதனை**என அழைக்கப்பட்டது. இது உளபகுப்பு கோட்பாடின் அடிப்படையில் உருவானது ஆகும். ஆனால் ஆராய்ச்சியாளர்கள் அதை அனுபவ பாணியில் பயன்படுத்தினர். இதில் மைத்தடம் அல்லது பொருளற்ற சமசீரான அமைப்பினை கொண்ட உருவங்கள் காணப்படும். இவற்றுள் கருப்பு வண்ண மைத்தடங்கள் ஐந்தும்,கருப்பும் சிவப்பும் கலந்தவை இரண்டும்,பல்வேறு வண்ணங்களாலான மூன்றும் உள்ளன இந்த சோதனையை பயன்படுத்தும்போது, அதன் தரம் ஆளுமை அளவீடுகளுடன் தொடர்புடையது. 1940 முதல் 1950 ஆம் ஆண்டு வரையான காலத்தில் கடைகள் மற்றும் மைக்ரோசாப்ட் உளவியலாளர்கள் மத்தியில் மைத்தடச் சோதனை பிரபலமாக இருந்தது, விரைவாக பிரபலமடைந்த நிலையிலும் விமர்சகர்கள் அது மிகவும் அகநோக்குநிலையுடையது என்று கூறினர். ஹோல்ட்ஸ்மான் மைத்தடச் சோதனை, தி சோமடிக் மைத்தடச் சோதனை என பல வகை சோதனைகள் உள்ளன.

மேற்கோள்கள்
-----------

1. ↑  Carlson, N. R. & Heth, C. (2010). Psychology--the science of behaviour, fourth Canadian edition [by] Neil R. Carlson, C. Donald Heth. Toronto: Pearson.
2. ↑  , "Rorschach Inkblot Test", Retrieved October 22, 2014.
**கல்லடிகோடன் மலைகள்** என்பது கேரளாவில் உள்ள பால்காட் இடைவெளியை வடக்கே, தமிழக எல்லையை ஒட்டி அமைந்துள்ள மலைத்தொடர் ஆகும்.

பாலக்காட்டில் இருந்து கோழிக்கோடு வரையிலான சாலைப் பாதையில் ஒரு குறிப்பிடத்தக்க அடையாளமாக இருப்பதுடன், ஏராளமான மரங்களின் அடர்த்தி குறைந்த, செடிகளால் சூழப்பட்ட காடுகளின் ஆதாரமாக உள்ளன. இந்த மலைகள் ஷிலாஜித் ( *கன்மடம்* "கல்-கஸ்தூரி என்று உள்ளூர் மொழியில் அழைக்கப்படுகிறது), அத்துடன் ஏராளமான மருத்துவ குணங்களுள்ள செடிகள் இருப்பதோடுn மேற்குத் தொடர்ச்சி மலையின் மற்ற பகுதிகளுக்கு ஏற்ப, இந்த மலைகள் அதிக அளவில் பல்லுயிர் பெருக்கத்தைக் கொண்டுள்ளன.

கல்லடிகோடன் மலைகள் அதன் இயற்கை அழகுக்காக நன்கு அறியப்பட்டவை, இந்த மலைகளில் பல்வேறு நீர்வீழ்ச்சிகள், அருவிகள் காணப்படுகின்றன. மேலும் அதன் நீர்வீழ்ச்சிகள் பல ஆறுகளுக்கு நீர் ஆதாரமாக உள்ளன.  அவற்றில் இரண்டு முக்கிய நீர்வீழ்ச்சிகள் முத்திகுளம் அருவி மற்றும் மீன்வல்லம் அருவி ஆகும். 

ஒரு சமூகவியல் கண்ணோட்டத்தில், இந்த மலைகள் பல உள்ளூர் தெய்வங்களைப் பற்றி  ஆதிக்கம் செலுத்தும் நாட்டுப்புறக் கதைகளின் பலதரப்பட்ட கூறுகளின் தாயகமாகும். இவர்களில், கல்லடிகோடன் காரி நீலி ("அடர் நீலம்" தெய்வம்) தந்திரத்தின் சக்தி பள்ளியில் ஒரு குறிப்பிடத்தக்க மோகினியாகும் மற்றும் பல *சாத்தன்களின்* தாய் (சிறு தெய்வங்கள் - பெரும்பாலும் இவை குறும்புக்காரர்களாக சித்தரிக்கப்படுகின்றன, போதுமான பயிற்சி பெற்ற மனிதர்களால் இவைகள் கட்டுப்படுத்தப்படலாம். அத்தகைய மனிதர்களை   எஜமானர்கள் அல்லது ஷாமன்கள் என அழைப்பார்கள்) என கருதப்படுகிறது. கல்லடிகோடன் மலைகள் இப்படிப்பட்ட ஏராளமான ஷாமன்களையும் (சூனியக்காரர்கள்) மற்றும் நீலியாட்டம் என்று அழைக்கப்படும் ஒரு நாட்டுப்புற நடனத்தின் ஊற்றாகவும் உள்ளது. இந்த உக்கிரமான மோகினி தேவியின் கதையும் நீலியாட்டத்தின் ஒரு அங்கமாகும்

மேற்கோள்கள்
-----------

1. 1 2  "Kalladikodan Hills –Where beauty meets myth". *OnManorama*.
2. ↑  "Meenvallam Waterfalls in Palakkad". *Kerala Tourism*.
3. ↑  "About those dark days". *The New Indian Express*.
**பெஞ்சமின் தைமரி** (அஸ்ஸாமி : **বেঞ্জামিন দৈমাী** ; பிறப்பு 28 ஜூலை 2000) இந்தியாவின் அறுபத்தேழாவது தேசிய திரைப்பட விருதுகள் விழாவில் நடுவர் குழுவின் சிறப்பு விருதினைப் வென்ற முதல் தற்பாலீர்ப்பு கொண்ட ஆணாக அடையாளப்படுத்திக்கொண்ட இந்திய நடிகராவார். ஆவார்.  2021 ஆம் ஆண்டில் ஜோனகி பொருவா (மின்மினிகள்) என்ற அசாமிய திரைப்படத்தில் நடித்ததற்காக இவ்விருதைப் பெற்றுள்ளார். 2020 ஆம் ஆண்டு ஆசிய பால்புதுமையினர் திரைப்பட விழாவிலும் சிறந்த நடிகருக்கான விருதையும் பெற்றுள்ளார். 

பெஞ்சமின், அசாம் மாநிலம் பக்சா மாவட்டத்தில் உள்ள கோரேஸ்வர் நகரில் பிறந்துள்ளார்.  திரைப்படங்களில் நடிப்பதோடு, அசாமிய ஆடை அலங்கார துறையில் ஒப்பனைக் கலைஞராக பணியாற்றி வருகிறார்.

ஆரம்ப கால வாழ்க்கை
------------------

பெஞ்சமின் தைமரி அசாமின் கோரேஸ்வரரில் பிறந்துள்ளார், இவரது தற்பாலீர்ப்பு கொண்ட ஆண் என்ற பாலின தேர்வினை, இவரது பெற்றோர் மற்றும் இரண்டு சகோதரிகளைக் கொண்ட குடும்பத்தினர் அனைவருமே இவருடன் நின்று, இவரை ஆதரித்துள்ளனர்.

மேற்கோள்கள்
-----------

1. ↑  Mohua Das (28 March 2021). "India's first openly gay actor to win a national award on his journey from insults to stardom". .
2. ↑  "Fireflies - First-ever film in North East on transgenders released digitally". .
3. ↑  "Benjamin Daimary: 'Northeastern States more tolerant of LGBTQ persons'". *The Hindu*. .
4. ↑  Thakuria, Megha (19 August 2021). "Meet Benjamin Daimary, India's first openly gay Assamese actor". *EastMojo*. 18 August 2022 அன்று பார்க்கப்பட்டது.
பொது அறிவு எனப்படுவது என்ன?
---------------------------

பொதுவான+ அறிவு (general knowledge
[*தொடர்பிழந்த இணைப்பு*]) அதாவது சாதாரணமாக நாம் அறிந்து வைத்திருக்கவேண்டிய சகல விடயங்களும் பொது அறிவு என்றே கூறலாம். ஒரு மனிதர் சாதாரணமாக தெரிந்து வைத்திருக்க வேண்டிய அறிவுக்கு அளவுகள் கிடையாது. ஆகவே ஒரு மனிதன் தன்னுடைய பொது அறிவு வளர்ச்சிக்கு எல்லை இட முடியாது "***கற்றது** கை மண்ணளவு... **கல்லாதது உலகளவு***" என்பதற்கிணங்க நாம் பொது அறிவை வகுத்துக் கொள்ள முடியுமே தவிர பொது அறிவில் யாரும் முதிர்ச்சி அடையவோ முழுமையாக கற்றுக் கொள்ளவோ முடியாது.

ஏதேனும் ஒரு துறையில் அவற்றைக் குறித்து பொதுவாக தெரிந்து வைத்துக்கொள்வது அல்லது அடிப்படை அறிவை வளர்த்துக் கொள்வதும் பொது அறிவு என கூறலாம்.

ஏதேனும் ஒரு துறையில் அவற்றைக் குறித்து பொதுவாக தெரிந்து வைத்துக்கொள்வது அல்லது அடிப்படை அறிவை வளர்த்துக் கொள்வதும் பொது அறிவு என கூறலாம்.

இன்னும் ஒரு முறையில் இதற்கான விளக்கத்தை கொடுக்க முடியும் அதாவது நம்மைக் குறித்தும், நம்மை சுற்றியுள்ள சூழலை குறித்தும் அறிவை வளர்த்துக் கொள்ளுதல் பொது அறிவு எனப்படும்.

#### ஆறாம் அறிவு

மனிதனின் ஆறாம் அறிவான பகுத்தறிவின் வளர்ச்சியே பொது அறிவின் தொடர்ச்சியாக உள்ளது. மனிதன் மாத்திரமே தன்னையும் தன்னை சூழ உள்ள சூழலையும் அறிவியல்பூர்வமாக சிந்தித்து அவற்றை தனக்கு ஏற்றாற்போல மாற்றி பயன்படுத்தும் விசேட திறன் படைத்த விலங்கினம். இன்றைய நவீன உலகில் வளர்ச்சி மனிதன் தன்னை சூழவுள்ளவற்றில் அறிந்துகொண்டு தெரிந்து வைத்திருக்கும் பொது அறிவு காரணம்.

இத்தகவல்களின் மேலாண்மையை சோதிக்கும் வினா-விடை போட்டிகள் பள்ளி/கல்லூரி வளாகங்களில் மிக பரவலாகக் காணப்படுகிறது. தொலைக்காட்சி நிகழ்ச்சிகளிலும் பள்ளிகளுக்கிடையேயான போர்ன்விடா குவிஸ்,கோடீசுவரன் போன்றவை தனியிடம் பிடித்துள்ளன.வேலைக்கான தேர்வுகள் மற்றும் நேர்முகங்களிலும் ஒருவரின் பொது அறிவுத்திறன் அவரது நினைவாற்றல் மற்றும் நடப்பு உலக பார்வையை வெளிப்படுத்துவதாக சோதிக்கப் படுகிறது.

தமிழ் பொது அறிவு இணையதளம் பரணிடப்பட்டது 2022-05-29 at the வந்தவழி இயந்திரம்

பொது அறிவு இணையதளம்

1. ↑  Webdesk, Kathir (2020-02-24). "'கற்றது கைமண்ணளவு... கல்லாதது உலகளவு' – ஔவையார் பாடலை மேற்கோள் காட்டிய பிரதமர் மோடி!". *kathir.news*. 2022-05-30 அன்று பார்க்கப்பட்டது.
2. ↑  "ஆறு அறிவு என்றால் என்ன?". *Brahminsnet.com - Forum* (ஆங்கிலம்). 2022-05-30 அன்று பார்க்கப்பட்டது.
**மின்வினைஞர்** அல்லது **மின்பணியாளர்** (*Electrician*) என்பவர் மின் கம்பிகளை இடுதல், மின் கருவிகளை நிறுவுதல், பராமரித்தல் போன்ற மின்சாரம் தொடர்பான பணிகளைச் செய்ய தேர்ச்சி பெற்ற தொழிற்கலைஞர் ஆவார். 

பெரும்பாலான நாடுகளில் மின்வினைஞராகப் பணியாற்றுவதற்கு சான்றுடையராக இருக்க வேண்டும். கல்வியுடன், அனுபவம் மிக்க மூத்த மின்வினைஞரோடு வேலைப் பயற்சியும் பெற்று இருக்க வேண்டும்.

இந்தியா
-------

இந்தியாவில் பத்தாம் வகுப்பு படித்தவர்கள் இந்த சான்றிதழ் படிப்பில் சேரலாம். இது இரண்டு ஆண்டுகள் படிப்பாகும். இதில் படிப்பவர்களுக்கு கோட்பாடுகளில் குறைந்த நேரமும், நடைமுறைகளில் அதிக நேரமும் பயிற்சி அளிக்கப்படுகிறது. இவர்கள் வேலை வாய்ப்பகங்களில் பதிவு செய்து கொண்டு, தொழிற்சாலைகளில் மின்பணியாளராக பணிக்குச் சேரலாம். மின்பணியாளர் சான்றிதழ் படிப்பு முடித்தவர்கள் தமிழ்நாடு மின் உரிமம் வழங்கும் வாரியத்தில் விண்ணப்பித்து பி மின் உரிமம் பெற்று, கட்டிடங்கள், தொழிற்சாலைகளில் மின் அமைப்புப் பணிகளில் ஈடுபடலாம். ஆனாலும் இவர்கள் 63கேவிஏ அளவுள்ள மன்அழுத்தப் பணிகளில் தான் ஈடுபட முடியும். 

மின்பணியாளர் சான்றிதழ் பயிற்சி வழங்கும் அரசு தொழிற்பயிற்சி நிறுவனங்கள் பெரும்பாலும், இந்தியாவின் அனைத்து ஊர்களிலும் உள்ளன.
ஐமாக்ஸ் திரையரங்குகளில் பயன்படுத்தப்படும் 15 கிவாட் செனான் வில் விளக்கு.
ஓர் உடனொளிர் நுண்நோக்கியிலிருந்து பாதரச வில் விளக்கு.
கிரிப்டான் நீண்ட வில்விளக்கும் (மேலே) செனான் பிளாஷும். சீரொளி ஏற்றத்திற்கு பயன்படுத்தப்படும் இவற்றின் மாறுபட்ட மின்வாயிகளை, குறிப்பாக இடதுபுறமுள்ள எதிர்மின் வாயியைக் காணவும்.
"**மின்பொறி விளக்குகள்** "(Arc lamp) அல்லது "**வில் விளக்குகள்**" என்பவை மின்பொறி (அல்லது மின்னழுத்த வில்) கொண்டு ஒளி உமிழும் விளக்கு வகைகளாகும். இந்த விளக்குகளில் இரு மின்வாயிகள் இடையே வளிமம் நிரப்பப்பட்டு பிரிக்கப்பட்டிருக்கும். இந்த மின்வாயிகள் துவக்க காலங்களில் கரிமத்தால் ஆனவையாக இருந்தன. தற்காலங்களில் டங்க்ஸ்டனால் செய்யப்படுகின்றன. இந்த மின்வாயிகள் மூலம் மின்னழுத்தம் கொடுக்கப்படும்போது வளிமத்தின் குறைகடத்தி பண்பு உடைபட்டு மின்பொறி பிறக்கிறது. இதன்மூலம் மின்சார ஓட்டம் நிகழ்கிறது. அடைக்கப்பட்ட வளிமத்தின் பண்புக்கேற்ப இந்த உடைதலின்போது வெவ்வேறு வண்ண ஒளி உமிழப்படுகிறது. 

இந்தவகை மின்பொறி விளக்குகள் அவற்றில் அடைக்கப்பட்டிருக்கும் வளிமத்தினால் அடையாளப் படுத்தப்படுகின்றன. இந்த வளிமங்கள்: நியான், ஆர்கான், செனான், கிரிப்டான், சோடியம், மாழை ஆலைடு, மற்றும் பாதரசம் ஆகும். கரிம வில் விளக்குகளில் மின்வாயிகளின் வகையைக் கொண்டு அழைக்கப்படுகின்றன. வழமையான உடனொளிர்வு விளக்கு குறைந்த அழுத்த பாதரச மின்பொறி விளக்காகும்.

மேற்கோள்கள்
-----------

1. ↑  Chen, Kao (1990). "Fluorescent Lamps". *Industrial Power Distribution and Illuminating Systems*. Electrical Engineering and Electronics. **65**. New York: Dekker. பக். 350. பன்னாட்டுத் தரப்புத்தக எண்:978-0-8247-8237-5. "The fluorescent lamp is ... activated by ... a low-pressure mercury arc."

மேலும் அறிய
-----------

* Braverman, Harry (1974). *Labor and Monopoly Capital*. New York: Monthly Review Press. .
* MacLaren, Malcolm (1943). *The Rise of the Electrical Industry during the Nineteenth Century*. Princeton: Princeton University Press.
* David F. Noble (1977). *America by Design: Science, Technology, and the Rise of Corporate Capitalism*. New York: Oxford University Press. பக். 6–10.
* Prasser, Harold C. (1953). *The Electrical Manufacturers*. Cambridge: Harvard University Press.

வெளி இணைப்புகள்
---------------

விக்கிமீடியா பொதுவகத்தில்,  
 ***மின்பொறி விளக்கு***   
என்பதின் ஊடகங்கள் உள்ளன. 

* Arc Lamp - Interactive Java Tutorial பரணிடப்பட்டது 2011-05-18 at the வந்தவழி இயந்திரம் National High Magnetic Field Laboratory
**பெஞ்சமின் ஆர்தர் பென்சிலி** *(Benjamin Arthur Bensley)* கனடாவைச் சேர்ந்த ஒரு பாலூட்டியியல் அறிஞராவார். வயிற்றுப்பையில் குட்டியைப் பேணும் உயிரினங்கள் தொடர்பான சிறப்பான ஆராய்ச்சிப் பணி மற்றும் முயலின் நடைமுறை உடற்கூறியல் தொடர்பான ஒரு தரமான உரை ஆகிய பனிகளுக்காக இவர் நன்கு அறியப்படுகிறார். இவர் வாழ்ந்த காலம் 1875 முதல் 1934 வரையுள்ள காலமாகும். ஒண்டாரியோ பல்கலைக்கழகத்தில் படித்து பட்டம் பெற்ற பென்சிலி அதே பல்கலைக்கழகத்தில் உயிரியல் துறையின் தலைவராகவும் பணியாற்றினார். கொலம்பியா பல்கலைக்கழகத்தில் தன்னுடைய முனைவர் பட்டப் படிப்பை முடித்து பட்டம் பெற்றார். 1913 ஆம் ஆண்டு அக்டோபர் மாதத்தில் தொடங்கப்பட்ட ராயல் ஒண்டாரியோ விலங்கியல் அருங்காட்சியகத்தின் முதலாவது இயக்குனராக பெஞ்சமின் ஆர்தர் பென்சிலி நியமிக்கப்பட்டார்.

மேற்கோள்கள்
-----------

1. ↑  Snyder, L.L. (14 August 1936). "Benjamin Arthur Bensley". *Journal of Mammalogy* **17** (3): 312–313. doi:10.2307/1374436.. பார்த்த நாள்: 4 மே 2020.
2. ↑  Lovat, Dickson (1986). *The museum makers: the story of the Royal Ontario Museum*. Toronto, ON: Royal Ontario Museum. பக். 36. பன்னாட்டுத் தரப்புத்தக எண்:0-88854-326-3. .
**ஓமான் தேசியத் துடுப்பாட்ட அணி** (*Oman national cricket team*) பன்னாட்டுத் துடுப்பாட்டப் போட்டிகளில் ஓமான் சுல்தானகத்தின் சார்பாக விளையாடும் அணியாகும். ஓமான் துடுப்பாட்ட வாரியம் பன்னாட்டுத் துடுப்பாட்ட அவையின் (ICC) இணைநிலை உறுப்பினராக 2000இல் ஏற்கப்பட்டது; 2014இல் துணைநிலைத் தகுதியை எட்டியது. இந்த தேசிய அணி பட்டியல்-அ மற்றும் இருபது20 துடுப்பாட்டப் போட்டிகளில் பங்கெடுத்து வருகின்றது.

ஓமானின் முதல் போட்டித்தர ஆட்டங்கள் 2002இல் நிகழ்ந்தன.அது முதல் தேர்வுநிலை அல்லாத பெரும்பாலான ஆசியத் துடுப்பாட்ட அவை போட்டிகளில் விளையாடி வருகின்றது. 2004ஆம் ஆண்டில் ஆசிய ஒருநாள் கோப்பையில் இரண்டாவதாக வந்தது. ஆ.து.அ இருபது20 கோப்பையை இருமுறை வென்றுள்ளது. உலகக் கிண்ணப் போட்டிகளில் இருமுறை தகுதிநிலைச் சுற்றுக்களில் பங்கேற்றுள்ளது; இருமுறையும் அடுத்தநிலைச் சுற்றுகளுக்கு முன்னேறவில்லை. 2005ஆம் ஆண்டில் ஒன்பதாவது நிலையையும் 2009 உலக்க் கிண்ண தகுநிலைப் போட்டியில் 11ஆவதாகவும் வந்தது. Oman has also participated in the qualification process for the உலக இருபது20 தகுநிலைக்கும் முயன்று தோல்வியுற்றது. 2012இல் 15ஆவது நிலையில் இருந்தது. 

ஓமானில் பெரும்பாலும் இந்தியா, பாக்கித்தானிலிருந்து புலம் பெயர்ந்தவர்கள் துடுப்பாட்டத்தில் பங்கேற்கின்றனர். 2010இல் தேசிய லீக் போட்டிகளில் விளையாடிய 780 விளையாட்டு வீரர்களில் 100 பேரே உள்நாட்டு அரபிகளாவர். இது தேசிய அணியிலும் பிரதிபலிக்கின்றது. அராபியர்களிடையே துடுப்பாட்டத்தை பரவலாக்க அவர்களுக்கு சங்கங்கள் நிலையிலும் தேசிய அணியிலும் இட ஒதுக்கீடு செய்யப்பட்டுள்ளது. 

சூலை 2015இல் நமீபியா துடுப்பாட்ட அணியை 2015 உலக இருபது20 தகுநிலை ஆட்டத்தில் வென்று பன்னாட்டு இருபது20 தகுதியையும் இந்தியாவில் நடைபெறும் 2016 T20 உலகக் கிண்ணதில் பங்கேற்கும் தகுதியையும் பெற்றது.

மேற்சான்றுகள்
-------------

1. ↑  (27 July 2011). "More men in Oman" – Asian Cricket Council. Retrieved 1 February 2015.
2. ↑  "Oman secure World T20 spot with memorable win". *ESPN Cricinfo*. 23 July 2015 அன்று பார்க்கப்பட்டது.
**சுங்கம் பள்ளிவாசல்** (*Sungam Mosque*), மதுரையிலுள்ள நெல்பேட்டையில் அமைந்துள்ளது..இது மதுரையிலுள்ள பழமையான பள்ளிவாசல். முகலாய கட்டிடப்பாணியில் உள்ளூர் மக்களால் கட்டப்பட்டது.

வரலாறு
------

மதுரை மாநகரின் மையப்பகுதியில் வைகை ஆற்றின் கரையோரம் அமைந்திருக்கும் நெல் பேட்டை, மதுரைக்கு தேவையான அத்தியாவசிய உணவுப்பொருட்களை உற்பத்தி செய்யும் கேந்திரமாக விளங்குகிறது. தென்மாவட்டத்தில் விளைவிக்கப்படும் நெல் மற்றும் தானிய வகைகள் ஆங்கிலேயர் காலத்திலிருந்து இங்குதான் சந்தைப்படுத்தப்பட்டது. மாலிக் கபூரின் வெற்றியைத் தொடர்ந்து மதுரை பல்வேறு முஸ்லீம் மன்னர்களின் குடையின் கீழ் ஆளப்பட்டது. அப்போது நெல்பேட்டை பகுதி இசுலாமியர் அதிகம் வசிக்கும் இடமாக மாறியது.

### சுங்க வரி

அக்கால கட்டத்தில் மதுரைக்கு வர நெல்பேட்டை அருகே வைகை நதியைக் கடந்து வருவது ஒன்று தான் வழியாக இருந்தது. நகருக்குள் வருபவர்களிடம் நுழைவுவரி, சுங்கவரி வசூல் செய்யப்பட்டது. சுங்கச்சாவடி அருகே இசுலாமியர் தொழுகைக்காக மசூதி ஒன்றை கட்டினர். அதுவே அன்றிலிருந்து சுங்கம் பள்ளிவாசல் என்று அழைக்கப்படுகிறது. இன்றும் சுங்கம் பள்ளிவாசல் கட்டடம் பழமை வாய்ந்த நிலையில் காட்சி தருகிறது.

சுங்கம் பள்ளிவாசல் தெருவில் இரும்பைத் தகடாகவும், பொருள்களாகவும் செய்யும் தொழிலே பெரும்பான்மையாக உள்ளது.

மாநகராட்சிப் பள்ளி
------------------

சுங்கம் பள்ளிவாசல் அருகே மதுரை மாநகராட்சியின் உமறுப் புலவர் உயர் நிலைப்பள்ளி செயல்பட்டு வருகிறது.

மேற்கோள்கள்
-----------

1. ↑  "மதுரை மாவட்டத்தில் 118 பள்ளிவாசல்களில் சிறப்புத் தொழுகை". தினமணி. 30 சூலை 2014 அன்று பார்க்கப்பட்டது.
2. ↑  "பாண்டி நாட்டு மன்னர்கள". புத்தாளம். 2017-06-21 அன்று மூலம் பரணிடப்பட்டது. 2016-05-27 அன்று பார்க்கப்பட்டது.
3. ↑  "பத்தாம் வகுப்பு: மதுரை மாவட்டம் 94 சதவீதம் தேர்ச்சி". தினமணி. 22 மே 2015 அன்று பார்க்கப்பட்டது.
4. ↑  "மதுரையில் குடியரசு தினம் கோலாகலமாக கொண்டாட்டம்". தினமலர். 26 சனவரி 2011 அன்று பார்க்கப்பட்டது.
**ஓமாலிகை** என்பது மருத்துவக் குணமுள்ளதும், மேனிக்கு மணமூட்டுவதுமான பொருள்கள். மாதவி இந்திர விழாவில் பதினோராடல் முதலான ஆடல்களை அரங்கில் ஆடினாள். இதனைப் பலரும் பார்க்கும்படி ஆடினாள் என்று கோவலன் மாதவியோடு ஊடல் கொண்டிருந்தான். கோவலனின் ஊடலைப் போக்கத் தன் மேனியில் மணம் கமழும்படி ஒப்பனை செய்துகொண்டாள் என்று சிலப்பதிகாரம் குறிப்பிடுகிறது. துவர் (பத்து), மணப்பொருள் (ஐந்து), முப்பத்து இரண்டு வகை ஓமாலிகை ஆகியவை கலந்த மணநீரில் மாதவியை நீராட்டினார்களாம். 

சிலப்பதிகாரத்துக்கு உரை எழுதும் அடியார்க்கு நல்லார் மேற்கோள் பாடல் ஒன்றைத் தந்து 32 வகையான ஓமாலிகைகள் இவை எனக் குறிப்பிடுகிறார். இந்தப் பாடலில் 32 ஓமாலிகைப் பொருள்கள் இவை இவை என உணர்ந்துகொள்ளலாம்.

மேற்கோள்
--------

1. ↑  
பத்துத் துவரினும், ஐந்து விரையினும்,  

முப்பத்து-இரு வகை ஓமாலிகையினும்,  

ஊறின நல் நீர், உரைத்த நெய் வாச,  

நாறு இருங் கூந்தல் நலம் பெற ஆட்டி; - கடலாடு காதை
2. ↑  
இலவங்கம் பச்சிலை கச்சோல மேலம்,   

குலவி நாகணங் கொட்டம் - நிலவிய,   

நாக மதாவரிசி தக்கோல நன்னாரி   

வேகமில் வெண்கோட்ட மேவுசீர் - போகாத,   

கத்தூரி வேரி யிலாமிச்சங் கண்டில்வெண்ணெய்,   

ஒத்தகடு நெல்லி யுயர்தான்றி - துத்தமொடு,   

வண்ணக்கச் சோல மரேணுக மாஞ்சியுடன்,   

எண்ணுஞ் சயிலேக மின்புழுகு - கண்ணுநறும்,   

புன்னை நறுந்தாது புலியுகிர் பூஞ்சரளம்,   

பின்னு தமாலம் பெருவகுளம் - பன்னும்,   

பதுமுக நுண்ணேலம் பைங்கொடு வேரி,   

கதிர்நகையா யோமாலி கை"
**சிறீதர் பிச்சையப்பா** (ஸ்ரீதர் பிச்சையப்பா, ஒக்டோபர் 20, 1962 - பெப்ரவரி 20, 2010) இலங்கையின் பிரபலமான நாடகக் கலைஞர். ஏராளமான வானொலி, மேடை நாடகங்களில் நகைச்சுவைப் பாத்திரங்களில் தோன்றி நடித்தவர். அத்துடன் பின்னணிப் பாடகர், பாடலாசிரியர், இயக்குனர், எழுத்தாளர், 'மிமிக்ரி', மற்றும் ஓவியம் எனப் பல கலைத்துறைகளில் ஈடுபட்டவர்.

வாழ்க்கைச் சுருக்கம்
--------------------

நாடகக் கலைஞரான டி. வி. பிச்சையப்பாவின் மகனான சிறீதர் 1962ம் ஆண்டு கொழும்பு கொட்டாஞ்சேனை கதிரேசன் வீதி இல்லத்தில் பிறந்தார். கொழும்பு விவேகானந்தா கல்லூரியில் கல்வி கற்றவர். தமது சிறுவயதில் இலங்கை வானொலியில் "சிறுவர் மலர்" நிகழ்ச்சி மூலம் சிறுவர் நாடகங்களில் பிரபலமாகிப் பின்னர் பாடகராக கலையுலகிற்கு பிரவேசித்தார். அப்சராஸ், ரங்கீலாஸ் போன்ற இலங்கையின் பிரபல இன்னிசைக்குழுக்களின் பிரதானமான பாடகராகவும் ஒரு மேடை அறிவிப்பாளராகவும் திகழ்ந்திருக்கின்றார்.

நவீன ஒவியத்தை வரைவதில் கொழும்பு மாவட்டத்தில் அவர் முன்னோடியாகவும் திகழ்ந்துள்ளார். அத்துடன் கவிதை எழுதுவதிலும் திறமை படைத்தவர். வானொலி நாடகங்கள், தொலைக்காட்சி நாடகங்கள் என்று தனது நடிப்புத்திறனை பல வழிகளில் இவர் பல்லூடகங்களூடாக வெளிப்படுத்தினார். சிங்கள தொலைக்காட்சி நாடகங்களைத் தமிழில் மொழிபெயர்த்து வழங்கினார். இலங்கையின் ஈழத்தவர் கலையம்சத்தை தென்னிந்திய கலைத்துறையுடன் ஒப்பிட்டுக் கூறும் அளவுக்கு தொண்ணூறுகளில் தென்னிந்திய திரையுலகின் பின்னணியில் ஈழத்துப் பாடல்கள் பலவற்றைப் பாடியுள்ளார்.

பல்கலைத் தென்றல் என அழைக்கப்பட்ட சிறீதர் கிழக்கு மாகாணக் கலைநிகழ்ச்சி ஒன்றில் கலந்து கொண்டிருந்த போது குண்டு வெடிப்பில் சிக்கி ஒரு கண்ணை இழந்தார்.

வெளி இணைப்புகள்
---------------

* பிரபல நாடகக் கலைஞர் ஸ்ரீதர் பிச்சையப்பா காலமானார் பரணிடப்பட்டது 2010-02-23 at the வந்தவழி இயந்திரம், வீரகேசரி, பெப்ரவரி 20, 2010
* ஸ்ரீதர் பிச்சையப்பா காலமானார், தினகரன், பெப்ரவரி 21, 2010
* ஸ்ரீதர் பிச்சையப்பாவுடன் ஒரு நேர்காணல்
* ஸ்ரீதர் பிச்சையப்பா நினைவாக
[*தொடர்பிழந்த இணைப்பு*], காணொளி
**மின்வாய்** (*electrode*) அல்லது **மின்முனை** எனப்படுவது, ஒரு மின் கருவி அல்லது மின் உறுப்பினுள் மின்னோட்டம் உள்நுழைந்து பாயவும், வெளியேறிப்போகவும் துணையாக உள்ள கடத்திகள்.

மின்வேதியியக் கரைசலில் நேர்மின்முனையும், எதிர்மின்முனையும்
----------------------------------------------------------

ஒரு கொள்கலத்தில் இருக்கும் மின்வேதியக் கரைசலின் உள்ளே, அக்கரைசலில் மின்னோட்டம் பாய, அக்கரைசலோடு தொட்டுக்கொண்டு இருக்கும் மின் முனைகள், நேர்மின்முனை (ஆனோடு) என்றும், எதிர்மின்முனை (காத்தோடு) என்றும் அழைக்கப்படும். ஆங்கிலத்தில் ஆனோடு (நேர்மின்முனை), காத்தோடு (எதிர்மின்முனை) என்னும் சொற்கள் குழப்பம் ஏற்படுத்தவல்லன. இவைற்றைப் புரிந்து கொள்ள முனைகளின் வடிவமைப்பை விட, அவற்றின் செயற்பாடே முதன்மையானது. மின்னோட்டம் பாயும் பொழுது எங்கிருந்து நேர்மின்மம் (கரைசலுக்குள்) புறப்படுகின்றதோ அந்த மின்முனை நேர்மின்முனை (ஆனோடு) எனப்படும். கரைசலுக்குள் எந்த மின்முனையில் இந்த நேர்மின்மங்கள் வந்து சேர்கின்றனவோ அது எதிர்மின்முனை (காத்தோடு) எனப்படும். நேர்மின்மங்களுக்கு மாறாக எதிர்மின்மங்கள் அல்லது எதிர்மின்னிகளைக் கருத்தில் கொண்டால், நேர்முனையில் (ஆனோடில்) *எதிர்மின்னிகள்* வந்து சேரும். எதிர்மின்முனை, எதிர்மின்னிகளை உமிழும்(எதிர்மின்முனையில் இருந்து எதிர்மின்னிகள் (கரைசலுள்) புறப்பட்டு நேர்மின்முனையை நோக்கி நகரும்.

*கரைசலுக்கு வெளியே*, நேர்மின்முனை என்பது நேர்மின்மங்களை தன்னுள் வாங்குவது. எதிர்மின்முனை (காத்தோடு) என்பது *கரைசலுக்கு வெளியே* நேர்மின்மங்களை உமிழும் மின்முனை.

மின்வேதிக்கலங்களில் (electrochemical cells) நேர்மின்முனையில் (ஆனோடில்) ஆக்சிசனேற்றம் நிகழும். எதிர்மின்முனையில் (காத்தோடில்) ஆக்க்சிசனிறகக்ம் (அல்லது எதிர்மின்னியேற்றம்) நிகழும்.

முதன்மைக் கலம்
--------------

முதன்மைக் கலங்கள் எனப்படுபவை அவற்றின் மின் பிறப்பித்தலுக்கான மின்னிரசாயனத் தாக்கங்கள் மீள்வழியில் நடைபெறாத கலங்களாகும். எனவே இவற்றை மீண்டும் மீண்டும் மின்னேற்றிப் பயன்படுத்த முடியாது. ஆதலால் இவற்றின் அனோட்டும் கதோட்டும் நிலையானதாக இருக்கும். அனோட்டு எப்போதும் மறை மின்வாயாக இருக்கும்.

துணைக்கலங்கள்
-------------

துணைக் கலங்கள் எனப்படுபவை மீண்டும் மீண்டும் மின்னேற்றிப் பயன்படுத்தக்கூடிய கலங்களாகும். இவற்றின் மின்னிரசாயனத் தாக்கங்கள் மீள்வழியாக நடைபெறக் கூடியவை. இவற்றில் மின்னேற்றம் செய்யப்படும் போது அனோட்டு நேர் முடிவிடமாகவும், கதோட்டு மறை முடிவிடமாகவும் தொழிற்படும். ஆனல் மின்னிறக்கம் நடைபெறும் போது முதன்மைக் கலம் போலவே அனோட்டு மறை முடிவிடமாகவும் கதோட்டு நேர் முடிவிடமாகவும் தொழிற்படும்.
**சிறீதரன் ஜெகநாதன்** (*Sridharan Jeganathan*, சூலை 11, 1951 – மே 14, 1996) இலங்கைத் துடுப்பாட்டக் காரர். இவர் இலங்கைத் துடுப்பாட்ட அணிக்காக இரண்டு தேர்வு ஆட்டங்களிலும், ஐந்து ஒருநாள் போட்டிகளிலும் 1983 முதல் 1988 வரை விளையாடினார். துடுப்பாட்டத்தில் இருந்து ஓய்வு பெற்ற பின்னர் மலேசியத் துடுப்பாட்ட அணியின் தேசிய பயிற்சியாளராகப் பணியாற்றினார்.

1982-1983 இல் இலங்கை அணியில் சேர்ந்து நியூசிலாந்து துடுப்பாட்ட அணிக்கு எதிரான நியூசிலாந்தில் இடம்பெற்ற இரண்டு தேர்வுப் போட்டிகளில் துடுப்பாட்டம், மற்றும் பந்து வீச்சில் கலந்து கொண்டார். இரண்டு போட்டிகளிலும் மொத்தம் 19 ஓட்டங்களே எடுத்திருந்தார். எந்த இலக்குகளையும் கைப்பற்றவில்லை. சில காலம் இலங்கை அணிக்காக விளையாட அவர் அழைக்கப்படவில்லை. பின்னர் இந்தியா, மற்றும் பாக்கித்தானில் நடைபெற்ற 1987 உலகக்கிண்ணத்துக்கான போட்டிகளில் இலங்கை அணிக்காகப் பங்கு பற்ற அழைக்கப்பட்டார். அங்கு ஐந்து போட்டிகளில் அவர் பங்குபற்றினார்.

முதல்தர துடுப்பாட்டப் போட்டிகளில் அவர் மொத்தம் 49 இலக்குகளையும், 437 ஓட்டங்களையும் பெற்றார். 1982-83 காலப்பகுதியில் தாஸ்மானியாவுக்கு எதிரான ஆட்டத்தில் 74 ஓட்டங்களைப் பெற்றார். இதுவே இவர் பெற்ற அதிகூடிய ஓட்டங்களாகும். இலங்கை அணியில் இருந்து ஓய்வு பெற்ற பின்னர் அவர் மலேசியாவின் தேசிய பயிற்சியாளராகப் பணியாற்றினார்.

வெளி இணைப்புகள்
---------------

* கிரிக்இன்ஃபோ
**ஷேன் நிகாம் (Shane Nigam )** இவர் மலையாளப் படங்களில் தோன்றும் ஒரு இந்திய திரைப்பட நடிகராவார். 2013ஆம் ஆண்டு சாலை திரைப்படமான *நீலகாஷம் பச்சகடல் சுவன்னா பூமி* (2013) மூலம் அறிமுகமான இவர், *கிஸ்மத்* (2016), *பரவா* (2017), மற்றும் கும்பளங்கி நைட்ஸ் (2019) ஆகிய திரைப்படங்களில் நடித்ததற்காக பரந்த கவனத்தைப் பெற்றார்.

தனிப்பட்ட வாழ்க்கை
------------------

கேரளாவின் கொச்சியின் எலமக்காராவில் அபி மற்றும் சுனிலா ஆகியோருக்கு ஷேன் மூன்று குழந்தைகளில் மூத்தவராக பிறந்தார். எலாமக்கராவின் பவன் வித்யா மந்திரில் பள்ளிப் படிப்பை முடித்தார். கொச்சியின் ராஜகிரி பொறியியல் கல்லூரியில் பயின்றார். இவருக்கு அஹானா மற்றும் அலீனா என்ற இரண்டு தங்கைகள் உள்ளனர். ஷேனின் தந்தை அபி  ஒரு நடிகரும் பிரபலமான பலகுரல் கலைஞரும் ஆவார்.

தொழில்
------

### திரைப்பட வாழ்க்கை

அன்னாவின் (ஆண்ட்ரியா எரேமியா) சகோதரர் கதாபாத்திரத்தில் *அன்னயம் ரசூலம்* என்ற படத்தின் மூலம் நிகாம் நடிகராக அறிமுகமானார். பின்னர் ராஜீவ் ரவி இவருக்கு என்ஜான் ஸ்டீவ் லோபஸ் என்ற படத்தில் முக்கிய கதாபாத்திரத்தை வழங்கினார். ஆனால் இவர் அந்த பாத்திரத்தை ஏற்கவில்லை.

சுருதி மேனனுக்கு ஜோடியாக 2016 ஆம் ஆண்டில் வெளியான *கிஸ்மத்* என்ற திரைப்படத்தில் முன்னணி நடிகராக அறிமுகமானார். அத்திரைப்படத்தின் தயாரிப்பாளர் ராஜீவ் ரவி அவருக்கு முக்கிய கதாபாத்திரத்தை வழங்கினார். அவரது கதாபாத்திரம் மலையாளப் பார்வையாளர்களிடையே அவருக்கு பாராட்டைப் பெற்றுத்தந்ததுடன் வணிகரீதியான வெற்றியையும் பெற்றது.

2017ஆம் ஆண்டு *சி / ஓ சாய்ரா பானு* படத்தில் மூத்த நடிகர்களான அமலா மற்றும் மஞ்சு வாரியர் ஆகியோருடன் நிகாம் ஒரு முக்கிய கதாபாத்திரத்தில் நடித்தார். அடுத்த ஆண்டு, இவர் *ஈடா* என்ற காதல் படத்தில் தோன்றினார். இது விமர்சகர்களால் பாராட்டப்பட்டது.

நிகாம் 2019இல் இரண்டு படங்களில் நடித்தார்; நகைச்சுவை நாடகம் கும்பளங்கி நைட்ஸ், இது திரையரங்க வசூலில் மிகவும் வெற்றிகரமாக இருந்தது. காதல் திரைப்படமான இஷ்க் (2019 திரைப்படம்) மிதமான விமர்சனங்களைப் பெற்றது.

குறிப்புகள்
-----------

1. ↑  നടനും മിമിക്രി താരവുമായ അബി അന്തരിച്ചു. *Manorama Online* (30 November 2017).
2. ↑  Sreenivasan, Deepthi (16 July 2016) "Playing the rebellious lover: Shane Nigam". *Deccan Chronicle*.
3. ↑  "Shane Nigam is the son of veteran comedian Aby!" *Times of India*. 31 July 2016
4. ↑  "The Actor's Qissa". Newindianexpress.com (1 August 2016). Retrieved on 2019-09-04.
5. ↑  'Kismath' movie review: Live audience updates of Shane Nigam, Shruthy Menon-starrer. Ibtimes.co.in (29 July 2016). Retrieved on 2019-09-04.
6. ↑  "Shane Nigam turns law student for C/O Sairabanu". *The Times of India*. 24 September 2016. 16 April 2020 அன்று பார்க்கப்பட்டது.
7. ↑  "'Eeda' to release in January, the film stars Shane Nigam and Nimisha Sajayan". *The News Minute*. 28 December 2017. 16 April 2020 அன்று பார்க்கப்பட்டது.
8. ↑  Neelima Menon (11 July 2019). "Kumbalangi Nights, Unda, Virus, Ishq: Best Malayalam films of 2019 so far have celebrated big and small stars". *Firstpost*.. பார்த்த நாள்: 15 July 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் ஷேன் நிகாம்
* முகநூலில் ஷேன் நிகாம்
**ஸ்ரீகுமார் வர்மா (Shreekumar Varma)** இவர் ஓர் இந்திய எழுத்தாளரும், நாடக ஆசிரியரும், செய்தித்தாள் கட்டுரையாளரும் மற்றும் கவிஞரும் ஆவார். இவர், *லேமென்ட் ஆஃப் மோகினி* (பெங்குயின், 2000), *மரியா`ஸ் ரூம்* (ஹார்பர் காலின்ஸ், 2010) மற்றும் *கிப்ளிங்ஸ் டாட்டர்* (ஆங்கிலோஇங்க், 2018), குழந்தைகள் புத்தகமான *டெவில்ஸ் கார்டன் : டேல்ஸ் ஆஃப் பப்புடோம்* (பஃபின், 2006), *தி மேஜிக் ஸ்டோர் ஆஃப் நு-சாம்-வு* (பஃபின், 2009), *பழசி ராஜா: தி ராயல் ரெபெல்* (மேக்மில்லன், 1997) போன்ற புதினங்களுக்காக நன்கு அறியப்படுகிறார்.  மேலும் இவர் எழுதிய நாடகங்கள், *பைவ் அன்ட் அதர்ஸ் பிளே*, *மிட்நைட் ஹோட்டல் &அன்ட் அதர்ஸ் பிளே*, (தலா மூன்று நாடகங்களின் தொகுப்புகள், இரண்டுமே ஆதிசக்ரித் வெளியிட்டது, 2019) என்பதாகும்.

சுயசரிதை
--------

இவர் 1955 இல் திருவனந்தபுரத்தின் பூஜாபுராவின் சேட்டல்மந்து அரண்மனையில் பிறந்தார். இவரது நான்கு வயதில், இவரது பெற்றோர் கேரளாவை விட்டு வெளியேறி சென்னையில் குடியேறினர். இவர் *குட் ஷெப்பர்ட் கான்வென்ட்*,  சென்னை கிறுத்துவக் கல்லூரி உயர்நிலைப் பள்ளி], சென்னைக் கிறித்துவக் கல்லூரி ஆகியவற்றில் படித்தார். அங்கிருந்து ஆங்கில இலக்கியத்தில் முதுகலையும் தத்துவத்தில் முனைவர் பட்டத்தினையும் முடித்தார். பவன் இதழியல் கல்லூரியில் இதழியலும், பொதுஜனத் தொடர்பில் ஒரு பாடத்தையும் செய்தார். பள்ளி நாடகங்களிலும் கல்லூரியில் நாடகங்களிலும் பங்கேற்ற இவர், அகில இந்திய வானொலியில் நிகழ்ச்சிகளிலும் பங்கேற்றார். முமபையில் இந்தியன் எக்ஸ்பிரசு மற்றும் திரைத்துறை இதழில் (சினிமா டுடே என பெயர் மாற்றப்பட்டது) பணியாற்றினார். மீண்டும் சென்னையில், அவர் ட்ரைடென்ட் என்ற பெயரில் ஒரு பத்திரிகையைத் வெளியிட்டார். மேலும் ஒரு அச்சகமும் ஒரு வெளியீட்டு படைப்பு பயிற்சி பிரிவுடன் தொடர்பிலிருந்தார். பின்னர், சென்னை கிருந்த்துவக் கிறிஸ்தவ கல்லூரியில் ஆங்கில இலக்கியமும் பத்திரிகையும் கற்பித்தார். 13 ஆண்டுகளாக சென்னை கணிதவியல் கழகத்த்தில் ஆங்கிலம் கற்பித்தார். இவர் ஒரு பட்டய உறுப்பினராகவும், சென்னை தென்மேற்கு அரிமா சங்கத்தின் தலைவராகவும் இருந்தார். இவரது தாயார், மறைந்த கார்த்திகை திருநாள் இந்திரா பாய் (1926-2017), திருவிதாங்கூர் அரச குடும்பத்தைச் சேர்ந்தவராவார். இவரது தந்தை, மறைந்த கிளிமானூர் கேரள வர்மா, ஒரு வழக்கறிஞரும், தொழிலதிபரும், கவிஞரும், நாவலாசிரியரும், மொழிபெயர்ப்பாளருமாவார். மேலும் இவர், திருவிதாங்கூரின் கடைசி ஆளும் மகாராணி, சேது லட்சுமி பாய், கலைஞர் ராஜா ரவி வர்மா ஆகியோரின் பேரனும் ஆவார். இவர், மூலம் திருநாள் ராம வர்மா, ரேவதி திருநாள் பாலகோபால் வர்மா ஆகியோருக்குப் பிறகு திருவிதாங்கூர் அரச குடும்பத்தின் மூத்த உறுப்பினர் ஆவார். 

இவர் தனது மனைவி கீதாவுடன் சென்னையில் வசித்து வருகிறார். மேலும் முழுநேர எழுத்தாளராக இருக்கிறார். இவருக்கு விநாயக் வர்மா, கார்த்திக் வர்மா என்ற இரண்டு மகன்களும், உள்ளனர். இவர் கலைஞர் ருக்மிணி வர்மாவின் உறவினராவார்.

மேலும் காண்க
------------

* ராஜா ரவி வர்மா
* சேது லட்சுமி பாய்

குறிப்புகள்
-----------

1. ↑  "Shreekumar Varma". WorldCat.org. 7 April 2010 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2007-06-01 அன்று மூலம் பரணிடப்பட்டது. 2021-08-17 அன்று பார்க்கப்பட்டது.

வெளி இணைப்புகள்
---------------

* A Writer's World, Shreekumar Varma's Homepage
* The MetroPlus Show interview
* Doordarshan interview
* NDTV Hindu interview

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**ஓம் பிரகாசு ஆதித்யா** (*Om Prakash Aditya*)(5 நவம்பர் 1936 - 8 சூன் 2009) என்பவர் புகழ்பெற்ற இந்தி கவிஞர் மற்றும் நையாண்டி கலைஞர் ஆவார். இவர் இந்தி கவி சம்மேளனத்தின் புகழ்பெற்ற கவிஞரும் ஆவார். இவர் நகைச்சுவை மற்றும் நையாண்டி கவிதைகளுக்காகப் பரவலாக அறியப்பட்டார். "கோரி பெத்தி சாட் பர்", "இதர் பி காதே ஹைன், உதர் பி கதே ஹைன்", "தோட்டா அண்ட் மைனா" ஆகியவை இவரது புகழ்பெற்ற கவிதைகளில் சில. நவீன இந்தி இலக்கியத்தில் *கவிதா சந்தைப்* பயன்படுத்தி கவிதைகளைச் சொல்லும் சில கவிஞர்களில் இவரும் ஒருவர். பண்டைய காலங்களில், கிட்டத்தட்ட ஒவ்வொரு கவிஞரின் ஒரு பகுதியாக இருந்த சந்தம், இப்போது மிகவும் அரிதாகிவிட்டது. எல்லாக் கவிதைகளிலும் சந்தத்தினைப் பயன்படுத்திய மிகச் சில கவிஞர்களில் ஆதித்யாவும் ஒருவர்.

கம்பிவடத்-தொலைக்காட்சிக்கு முந்தைய காலத்தின் இவருடைய தயாரிப்பு, 1970கள் மற்றும் 1980களில் தூர்தர்ஷனில் ஒளிபரப்பப்பட்ட *ஹாஸ்ய கவி சம்மேளனத்தின்* மூலம் புகழ் பெற்றார்.

தில்லியில் பள்ளி ஆசிரியராகவும் இருந்தார். இந்தியாவின் மத்தியப் பிரதேச மாநிலம் போபால் அருகே வாகன விபத்தில் உயிரிழந்தார்.

மேற்கோள்கள்
-----------

1. ↑
2. ↑  "Hindi poet Om Prakash Aditya killed in accident". *Sakaal Times*. 8 June 2009. Archived from the original on 19 June 2009.. பார்த்த நாள்: 9 June 2009.
3. ↑  "Three Hindi poets killed in accident". *The Hindu*. 9 June 2009.. பார்த்த நாள்: 26 January 2017.
**சதரூபா சன்யால்** ( Satarupa Sanyal )ஒரு பெங்காலி இந்திய சுதந்திர அல்லது இணைத் திரைப்பட இயக்குனரும், தயாரிப்பாளரும், நடிகையும், கவிஞரும், சமூக ஆர்வலரும் ஆவார். இவர் இந்தியாவின் கொல்கத்தாவைத் தளமாகக் கொண்டு இயங்குகிறார்.

ஆரம்ப கால வாழ்க்கை
------------------

இவர் பிதான் சந்திர கிரிஷி விஸ்வவித்யாலயாவில் கால்நடை மருத்துவத்தில் பட்டம் பெற்றார். பின்னர் கால்நடை நோயியல் குறித்த முதுநிலைப் படிப்பில் சேர்ந்தார். 

இவர் இளங்கலை பட்டதாரியாக இருந்தபோது ஒரு கலாச்சார, இலக்கிய சிறிய இதழைத் ("Aw") தொடங்கினார். அது இன்றுவரை தொடர்கிறது. இவரது மகள்கள் சித்ராங்கதா சதரூபா மற்றும் ரிதாபாரி சக்ரவர்த்தி ஆகிய இருவரும் நடிகர்களாக உள்ளனர்.

தொழில்
------

இவர் இந்துஸ்தானி இசை மற்றும் ரவீந்திர சங்கீதம் ஆகியவற்றில் பயிற்சி பெற்றவர். மேலும், அனைத்திந்திய வானொலிக்காக நிகழ்ச்சிகளை நிகழ்த்தினார். 

1985 முதல் படங்களில் நடித்தார். ஆரம்பத்தில் தூர்தர்ஷன் நாடகங்கள் மற்றும் தொலைக்காட்சித் திரைப்படங்களில் முன்னணி பாத்திரங்களில் நடித்தார். *சுக்*, *அபரிசிதா*, *உத்தராதிகர்*, *பிகல்பா*, *சுகர் ஜோன்*, *பிரசாப்* மற்றும் *பங்கா அய்னா* ஆகிய படங்களில் நடிப்பு இதில் அடங்கும். 

பின்னர், நடிப்பை விட்டுவிட்டு திரைப்படத் தயாரிப்பில் ஈடுபட்டார். இவர் ஏழு ஆண்டுகள் பிரபல இயக்குனர் உத்பலேந்து சக்ரபர்த்தியிடம் உதவி இயக்குநராகவும், வசன எழுத்தாளராகவும் பணியாற்றினார். 1998 ஆம் ஆண்டில் தனது சொந்த நிறுவனமான "SCUD" இன் கீழ் இயக்குனராகவும் தயாரிப்பாளராகவும் திரைப்படமான "அனு" என்ற தனது முதல் திரைப்படத்தை உருவாக்கினார். மேலும், *அதாதாயி*, *தன்யாபி ஃபிர்டி*, *கலோ சிட்டா*, *ஒன்ஸ் அபான் எ டைம் இன் கொல்கத்தா*, *டோபுவோ பசந்தா*, *ஒன்யோ ஓபலா* ஆகியவற்றை இயக்கியுள்ளார்.

சான்றுகள்
---------

1. 1 2  "Biography". 2016-10-26 அன்று மூலம் பரணிடப்பட்டது. 2023-04-04 அன்று பார்க்கப்பட்டது.
2. 1 2  Zooming in

வெளி இணைப்புகள்
---------------

* ஐ.எம்.டி.பி இணையத்தளத்தில் சதரூபா சன்யால்